Londontraktaten av 1794 mellom USA og Storbritannia fastsatte geänsene mellom De Forente Stater og Britisk Nordamerika og gjorde at Nordvestkompaniet tapte tilgangen til Detroit, Lake Michigan og sitt depot Grand Portage ved Lake Superior, og all handel i Midtvesten. En ny reorganisasjon av kompaniet i 1795 fikk inn Montréalkjøpmenn som hadde tapt den nå amerikanske handelen, i Nordvestkompaniet unngikk dermed å måtte møte dem som ytterligere konkurrenter. Noen misfornøyde andelseiere, ikke minst Alexander Mackenzie, brøt ut av kompaniet og dannet i 1798 sammen med frittstående pelshandelsselskaper et konkurrerende handelskompani, XY Company. Dette kompani ble imidlertid gjenforent med Nordvestkompaniet i 1804.